સૂત્રોના જણાવ્યા અનુસાર અનંતનાગ જિલ્લાના આ છોકરાએ હજુ દસમા ધોરણનો અભ્યાસ પૂર્ણ કર્યો છે. ૧૧ વર્ષની ઉંમરથી જ સોફટવેરમાં રસ ધરાવનાર આ છોકરાના પિતા બિઝનેસમેન છે, જ્યારે તેની માતા સરકારી કર્મચારી છે. રાજ્ય સરકારે આતંકી ગતિવિધિઓને કંટ્રોલમાં રાખવા માટે ર૬ એપ્રિલથી સોશિયલ મીડિયા પર પ્રતિબંધ મૂક્યો હતો ત્યારથી લોકો અહીં વર્ચ્યુઅલ પ્રાઇવેટ નેટવર્કનો ઉપયોગ કરે છે. ત્યારબાદ સરકારે વીપીએન પર પણ પ્રતિબંધ મૂક્યો હતો. ત્યારબાદ આ યુવકે સોશિયલ મીડિયા વેબસાઇટ ડેવલપ કરી અને તેનું એપ વર્ઝન લોન્ચ કર્યું. આ કામમાં તેણે શ્રીનગરના ૧૯ વર્ષીય એક વિદ્યાર્થીની મદદ પણ લીધી.